TVD, 20.9.2017


Naslov: Za Facebook umor 20 in 21 let zapora
Napoved za voditelja:

Danes se je na okrožnem sodišču končala glavna obravnava proti 20 letnemu Alešu Olovcu in 29 letnemu Martinu Kovaču, ki sta bila osumljena, da sta letošnjega februarja brutalno pretepla in umorila 26. letnega prijatelja Andreja Cekuto in napad objavila na družbenem omrežju Facebook. Sodišče je Olovcu izreklo mesec manj kot 22 let zapora, Kovaču pa eno leto manj. Oba sta bila spoznana kriva za obe očitani dejanji in ostajata v priporu do pravnomočnosti izrečene sodbe.

H1: Osumljenca tim. Facebook umora obsojena na več kot 20 let zapora
H2: Februarja letos sta brutalno pretepla prijatelja, ki je zaradi zadanih poškodb umrl
H3: Nasilno dejanje sta neupravičeno snemala in predvajala na družbenem omrežju
T- CVETKA OGOREVC SOTELŠEK /
X- sodnica Okrožnega sodišča v Krškem /

»Obtoženemu Alešu Olovcu izreče enotna kazen 21 let in 11 mesecev zapora in obtoženemu Martinu Kovaču izreče enotna kazen 20 let in 11 mesecev zapora.« 
T- Iz Krškega GORAN ROVAN /

X- Snemalec Jože Grajžl in Miloš Šantek /

X- montažer Miloš Šantek /

Takole je sodnica Cvetka Ogorevc Sotelšek danes na okrožnem sodišču v Krškem prebrala izrek sodbe za oba osumljenca krutega umora, ki ju je obtožnica bremenila, da sta v vasi Žabjek pri Podbočju brutalno pretepla 26. letnega Andreja Cekuto, ki je zaradi posledic nasilja dan kasneje umrl. Tožilka je sicer zanju zahtevala višjo - kar 25 letno zaporno kazen.
T- MATEJA ROGULJIČ /
X- tožilka /

»Glede na to, da je sodišče sledilo kvalifikaciji za obtožbo sem seveda z izrekom zadovoljna. Oba sta bila spoznana za kriva obeh očitanih dejanj, torej umora in neupravičenega slikovnega snemanja.«
Sodišče je za oba upoštevalo nekatere olajševalne okoliščine, med drugim, da sta imela neurejeno mladost, saj sta oba ostala brez enega od staršev. Zagovornika osumljencev se nista strinjala s kvalifikacijo obtožnice in sta predlagala, da se oba kaznuje le za posebno hudo telesno poškodbo, češ da nista želela prijatelja umoriti. Zato se bosta pritožila.
T- DUŠAN MEDVED /
X- odvetnik Martina Kovača /

»Zato ker smatramo, da kvalifikacija, ki jo je sprejelo sodišče ni tako kot bi moglo bit. Mora bit pošteno sojenje, pa izdana poštena, pa pravična in zakonita sodba.«
Tožilka se bo o pritožbi odločila, ko jo bo podrobneje proučila in videla, če lahko s svojo pritožbo uspe. Očitke obrambe pa zavrača.
T- MATEJA ROGULJIČ /
X- tožilka /

»To je seveda pravica obrambe. Vsak vidi svojo vlogo drugače. Tudi sodišče je ocenilo, da je Kovačeva vloga nekoliko nižja kot Olovčeva, kar se vidi na sami kazni.«
Obe strani imata pravico podati pritožbo v 15 dneh po prejemu sodbe v pisni obliki.

